Държавен вестник, бр. 20, 2026 г., стр. 41

БРОЙ  20	
Д Ъ Р Ж А В Е Н  В Е С Т Н И К 	
СТР.  41   
професионалните управители и Регистъра на 
етажната собственост.
(2) Данните по ал. 1:
1. съдържат номер и описание на действи­
ето, момент на извършването му, идентифи­
катор на потребителя, извършил действието, 
и резултати;
2. осигуряват възможност за своевременно 
установяване на извършени в него промени;
3. осигуряват възможност за търсене по 
периоди.
Раздел V
Държавна такса
Чл. 14. Държавна такса по тарифа, приета 
от Министерския съвет, се заплаща за:
1. първоначално вписване в „Регистър 
на професионалните управители на етажна 
собственост“;
2. последващо вписване на промяна на 
обстоятелства, подлежащи на вписване в 
„Регистър на професионалните управители 
на етажна собственост“.
Раздел VI
Регистрация на професионалните управители 
на етажната собственост-търговци
Чл. 15. (1) За вписване, промяна на обстоя­
телства, подлежащи на вписване, и за зали­
чаване по реда на чл. 47г, ал. 1, т. 3 от ЗУЕС 
на регистриран професионален управител-тър­
говец поради прекратяване на дейността по 
управление на етажна собственост се подава 
заявление на хартиен носител по образец 
съгласно приложение № 1 или по електро­
нен път по реда на ЗЕУ. Заявлението може 
да бъде подавано по електронен път или в 
сградата на Министерството на регионалното 
развитие и благоустройството лично или чрез 
упълномощен представител.
(2) Заявленията се разглеждат от отговор­
ните длъжностни лица по реда на постъпва­
нето им.
(3) За всеки вписан професионален упра­
вител-търговец по смисъла на чл. 47б, ал. 1 
от ЗУЕС се открива електронна партида, 
съдържаща обстоятелствата, вписани по си­
лата на закон.
(4) В случаите на заличаване на професи­
онален управител-търговец на основанията, 
предвидени в чл. 47г, ал. 1, т. 1, 2, 4 и 5 от 
ЗУЕС, както и при изтичане на срока на 
регистрация, когато тя не е подновена, то се 
извършва служебно в електронната му партида. 
За заличаването се издава уведомление на хар­
тиен носител по образец съгласно приложение 
№ 2 или по електронен път от министъра на 
регионалното развитие и благоустройството до 
търговеца, което може да се обжалва по реда 
на Административнопроцесуалния кодекс.
(5) Министерството на регионалното разви­
тие и благоустройството следи служебно за из­
тичането на срока на действие на регистрацията 
на всеки професионален управител-търговец, 
който е вписан в регистъра по чл. 47а, ал. 1, 
т. 1 от ЗУЕС. При изтичането на този срок се 
погасява правото на търговеца да извършва 
по занятие дейност по управление на етажна 
собственост на територията на Република 
България, освен ако търговецът не е регист­
риран като професионален управител за нов 
срок съгласно ал. 6.
(6) Търговец, който е вписан в регистъра 
по чл. 47а, ал. 1, т. 1 от ЗУЕС, може да подаде 
заявление за повторна регистрация като про­
фесионален управител до един месец преди 
изтичането на срока на текущата му регист­
рация по реда на ал. 1. При подновяване на 
регистрацията за нов срок се издава ново 
удостоверение за регистрация на търговеца.
(7) В случаите по ал. 6 при подновена 
регистрация на вписан професионален уп­
равител-търговец в партидата му се създава 
нов журнален запис, отразяващ актуалното 
състояние.
(8) От датата на заличаване на професио­
налния управител-търговец издаденото на 
негово име удостоверение за регистрация 
става невалидно и  се прекратяват  всички 
права, произтичащи от това удостоверение.
Чл. 16. Застрахователният договор за 
задължителна застраховка „Професионална 
отговорност“ по чл. 47в от ЗУЕС покрива 
професионалната гражданска отговорност на 
застрахованото лице при условията на Кодекса 
на застраховането.
Чл. 17. Застраховката не покрива изплаща­
нето на обезщетения за вреди, причинени от:
1. война или тероризъм;
2. пряко или косвено действие на йонизи­
раща радиация или радиационно замърсяване;
3. неправомерно използване на запалими 
или взривни материали;
4. глоби, санкции и неустойки, дължими от 
професионалния управител-търговец, вписан 
в регистъра по чл. 47а, ал. 1, т. 1 от ЗУЕС.
Чл. 18. (1) Минималните застрахователни 
суми за професионалните управители-търгов­
ци, вписани в Регистъра на професионалните 
управители на етажна собственост и получили 
удостоверение за регистрация, представлява­
щи лимити на отговорност по застраховката 
за професионална отговорност на тези лица, 
се определят, както следва:
1. лимит на отговорност за едно застра­
хователно събитие в размер на 12 780 евро, 
представляващ горната граница (лимит) на 
отговорността на застрахователя по застра­
ховката за едно застрахователно събитие;
2. агрегатен лимит в размер на 25 560 евро, 
представляващ горната граница (лимит) на 
отговорността на застрахователя по застра­
ховката за всички застрахователни събития 
през периода на застраховката, но за период 
не по-малък от една година.
(2) Застрахователят покрива отговорността 
на застрахованите в границите на определените 
в договорите застрахователни суми (лимити 
на отговорност), но най-малко до размера на